b'\n_START_ARTICLE_\nReijo Haaparanta\n_START_PARAGRAPH_\nReijo Tapani "Repa" Haaparanta (s. 25. elokuuta 1958 Kauhajoki) on suomalainen painija. H\xc3\xa4n edusti aktiiviurallaan Kauhajoen Karhua._NEWLINE_Haaparanta sijoittui Moskovan olympialaisissa 1980 viidenneksi kreikkalais-roomalainen painin 48\xc2\xa0kg:n painoluokassa. H\xc3\xa4n voitti Italian Vincenzo Maenzan ja Ruotsin Kent Anderssonin, mutta h\xc3\xa4visi bulgarialaiselle Pavel Hristoville ja unkarilaiselle Ferenc Seresille. EM-kilpailuissa h\xc3\xa4n sijoittui samassa painimuodossa nelj\xc3\xa4nneksi 48-kiloisissa 1981 ja kahdeksanneksi 1980._NEWLINE_Nuorten EM-kilpailuissa Haaparanta sijoittui vapaapainin 52\xc2\xa0kg:n sarjassa nelj\xc3\xa4nneksi 1978. H\xc3\xa4n voitti miesten Pohjoismaiden-mestaruuden vapaapainin 52\xc2\xa0kg:n painoluokassa 1978 ja 48-kiloisissa 1979 sek\xc3\xa4 kreikkalais-roomalaisen painin 52\xc2\xa0kg:n sarjassa 1980, 1981 ja 1986._NEWLINE_Haaparanta voitti kreikkalais-roomalaisen painin Suomen-mestaruuden 48\xc2\xa0kg:n painoluokassa 1979 ja 1980 sek\xc3\xa4 52-kiloisissa 1983, 1985, 1986 ja 1987. SM-hopeaa h\xc3\xa4n saavutti 48-kiloisissa 1975 ja 52-kiloisissa 1976, 1977, 1978, 1982, 1984 ja 1988 sek\xc3\xa4 SM-pronssia 52-kiloisissa 1981. Vapaapainissa h\xc3\xa4n saavutti SM-kultaa 48\xc2\xa0kg:n painoluokassa 1975 ja 52-kiloisissa 1978, 1979 ja 1980 sek\xc3\xa4 SM-hopeaa 52-kiloisissa 1977 ja 1981.'